Groen Studente – SAY NO TO GLOVES
'n Mandjie waarin hul al hul herwinbare afval gooi. Die koshuis het herwinningsfasiliteite in die voorportaal, en iemand vat dit dan elke nou en dan af en verdeel dit dan volgens die verskillende soorte afval (plastiek, glas, blik ens.).
Ja, hulle komposteer in hulle woonstel op die 10de vloer sonder 'n tuin! Hulle het 'n groot lugdigte houer waarin hulle al hul organiese afval gooi. Een van hulle neem die houer dan elke naweek huistoe en voeg dit by hul kompossisteem by die huis.
Vir die res van die droë afval, wat nie herwinbaar of komposteerbaar is nie, gebruik hul 'n eco-brick sisteem. Lees meer daaroor hier. Basies druk jy die afval in 'n 2liter bottel met 'n stok sodat dit baie styf saamgepars is. Daar is dan mense wat die bottels insamel en dit word gebruik as bakstene om b.v. skole te bou. Dit is nie 'n langtermyn oplossing nie, maar dit plak 'n wonderlike groot pleister op die afval probleem en dien die gemeenskap.